CELEX: 32011D0703
Language: sk
Date: 2011-10-10 00:00:00
Title: Vykonávacie rozhodnutie Komisie z  10. októbra 2011 o finančnom príspevku Únie na vnútroštátne programy 6 členských štátov (Belgicka, Dánska, Grécka, Holandska, Švédska a Spojeného kráľovstva) na zber, správu a využívanie údajov v odvetví rybného hospodárstva v roku 2011 [oznámené pod číslom K(2011) 7142]

25.10.2011   
            
            
               SK
            
            
               Úradný vestník Európskej únie
            
            
               L 278/11
            
         VYKONÁVACIE ROZHODNUTIE KOMISIE
   z 10. októbra 2011
   o finančnom príspevku Únie na vnútroštátne programy 6 členských štátov (Belgicka, Dánska, Grécka, Holandska, Švédska a Spojeného kráľovstva) na zber, správu a využívanie údajov v odvetví rybného hospodárstva v roku 2011
   [oznámené pod číslom K(2011) 7142]
   (Iba anglické, dánske, grécke, francúzske, holandské a švédske znenie je autentické)
   (2011/703/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 861/2006 z 22. mája 2006, ktorým sa ustanovujú finančné opatrenia Spoločenstva na vykonávanie spoločnej politiky v oblasti rybného hospodárstva a finančné opatrenia v oblasti morského práva (1), a najmä na jeho článok 24 ods. 1,
   keďže:
   
               (1)
            
            
               Nariadením (ES) č. 861/2006 sa ustanovujú podmienky, na základe ktorých sa členským štátom môže poskytnúť finančný príspevok Európskej únie na výdavky, ktoré im vzniknú v súvislosti s ich národnými programami zhromažďovania a správy údajov.
            
         
               (2)
            
            
               Tieto programy sa majú vypracovať v súlade s nariadením Rady (ES) č. 199/2008 z 25. februára 2008 o vytvorení rámca Spoločenstva pre zber, správu a využívanie údajov v odvetví rybného hospodárstva a pre podporu vedeckého poradenstva súvisiaceho so spoločnou politikou v oblasti rybného hospodárstva (2) a nariadením Komisie (ES) č. 665/2008 zo 14. júla 2008, ktorým sa ustanovujú podrobné pravidlá uplatňovania nariadenia Rady (ES) č. 199/2008 (3).
            
         
               (3)
            
            
               Belgicko, Dánsko, Grécko, Holandsko, Švédsko a Spojené kráľovstvo predložili národné programy na roky 2011 až 2013, ako sa ustanovuje v článku 4 ods. 4 a 5 nariadenia (ES) č. 199/2008. Tieto programy boli schválené v roku 2011 v súlade s článkom 6 ods. 3 nariadenia (ES) č. 199/2008.
            
         
               (4)
            
            
               Uvedené členské štáty predložili plánované ročné rozpočty na roky 2011 až 2013 v súlade s článkom 2 nariadenia Komisie (ES) č. 1078/2008 z 3. novembra 2008, ktorým sa ustanovujú podrobné pravidlá vykonávania nariadenia Rady (ES) č. 861/2006, pokiaľ ide o výdavky, ktoré členské štáty vynaložili pri zbere a správe základných údajov o rybnom hospodárstve (4). Komisia v súlade s článkom 4 nariadenia (ES) č. 1078/2008 vyhodnotila plánované ročné rozpočty členských štátov, pričom zohľadnila schválené národné programy.
            
         
               (5)
            
            
               V článku 5 nariadenia (ES) č. 1078/2008 sa ustanovuje, že Komisia schváli plánovaný ročný rozpočet a rozhodne o ročnom finančnom príspevku Únie na každý národný program v súlade s postupom ustanoveným v článku 24 nariadenia (ES) č. 861/2006 a na základe výsledku hodnotenia plánovaných ročných rozpočtov podľa článku 4 nariadenia (ES) č. 1078/2008.
            
         
               (6)
            
            
               V článku 24 ods. 3 písm. b) nariadenia (ES) č. 861/2006 sa ustanovuje, že sadzba finančného príspevku sa stanovuje rozhodnutím Komisie. V článku 16 uvedeného nariadenia sa ustanovuje, že finančné opatrenia Únie v oblasti zhromažďovania základných údajov nepresiahnu 50 % nákladov, ktoré členským štátom vzniknú pri vykonávaní programu zhromažďovania, správy a využívania údajov v odvetví rybného hospodárstva.
            
         
               (7)
            
            
               Toto rozhodnutie predstavuje rozhodnutie o financovaní v zmysle článku 75 ods. 2 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5).
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
            
         PRIJALA TOTO ROZHODNUTIE:
   Článok 1
   Maximálna celková suma finančného príspevku Únie, ktorá sa poskytne každému členskému štátu na zhromažďovanie, správu a využívanie údajov v odvetví rybného hospodárstva v roku 2011, a sadzba finančného príspevku Únie sa stanovujú v prílohe.
   Článok 2
   Toto rozhodnutie je určené Belgickému kráľovstvu, Dánskemu kráľovstvu, Helénskej republike, Holandskému kráľovstvu, Švédskemu kráľovstvu a Spojenému kráľovstvu Veľkej Británie a Severného Írska.
   
      V Bruseli 10. októbra 2011
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 160, 14.6.2006, s. 1.
   
      (2)  Ú. v. EÚ L 60, 5.3.2008, s. 1.
   
      (3)  Ú. v. EÚ L 186, 15.7.2008, s. 3.
   
      (4)  Ú. v. EÚ L 295, 4.11.2008, s. 24.
   
      (5)  Ú. v. ES L 248, 16.9.2002, s. 1.
   
      PRÍLOHA
      
         NÁRODNÉ PROGRAMY NA ROKY 2011 AŽ 2013
      
      
         Oprávnené výdavky a maximálny príspevok Únie na rok 2011
      
      
                  (v EUR)
               
            
                  Členský štát
               
               
                  Oprávnené výdavky
               
               
                  Maximálny príspevok Únie
                  (sadzba 50 %)
               
            
                  Belgicko
               
               
                  1 941 476,00
               
               
                  970 738,00
               
            
                  Dánsko
               
               
                  6 224 501,00
               
               
                  3 112 250,50
               
            
                  Grécko
               
               
                  4 497 987,00
               
               
                  2 248 993,50
               
            
                  Holandsko
               
               
                  4 295 697,00
               
               
                  2 147 848,50
               
            
                  Švédsko
               
               
                  5 956 869,00
               
               
                  2 978 434,50
               
            
                  Spojené Kráľovstvo
               
               
                  8 976 540,00
               
               
                  4 488 270,00
               
            
                  Spolu
               
               
                  31 893 070,00
               
               
                  15 946 535,00